Klaus Emmerich

Klaus Emmerich (1928–2021) var en østerriksk journalist og forfatter.

Liv og virke

Bakgrunn 
Klaus Emmerich, sønn av østerrikske foreldre, ble født i Tyskland, maturerte i 1948 i Spittal an der Drau i Kärnten i Østerrike og studerte så anglistikk i Wien og Bonn, og deretter sosialøkonomi.

Karriere 
Allerede i 1947 innledet han sin journalistiske karriere som økonomikorrespondent for aviser som Süddeutsche Zeitung, Österreichischer Wirtschaftsverlag og andre. I 1956 gikk han over til Die Presse som tysklandskorrespondent, og var det til 1969. Samtidig arbeidet han for Deutsche Welle i Bonn og kom til WDR i Köln.

I 1969 kom han til ORF, og ble i Østerrike kjent for et bredere publikum som korrespondent i Bonn, Washington og Brussel. Han var også sjefredaktør ved kringkasteren ORF 2. Siden 1992 var han fri journalist og publisist.

Emmerich fikk kritikk i november 2008 etter at han ytret seg på fjernsyn og i et avisintervju om Barack Obama. Han sa etter presidentvalget blant annet: «Jeg vil ikke la meg dirigere av en svart mann i den vestlige verden. Dersom De sier at dette er en rasistisk bemerkning: riktig, uten tvil.». Derutover insinuerte han en parallell mellom Obamas valgkampledelse og nasjonalsosialistenes propaganda. Emmerich sa også at valget av Obama var «en ytterst foruroligende utvikling», og at «de svarte er i sin politisk-sivilisatoriske utvikling ennå ikke kommet så langt».  Dette førte til at den amerikanske ambassadøren i Wien, David F. Girard-diCarlo, den 16. november 2008 rettet en offisiell protestnote til den østerrikske regjering. I mars 2009 beklaget Emmerich sine bemerkninger om Obama, og sa at han «hadde begått en stor feil» og at han ville «uttrykkelig be om unnskyldning».

Klaus Emmerich døde 92 år gammel av covid-19 den 25. februar 2021 på sykehus i Wien.<ref>[https://kurier.at/kultur/medien/orf-journalist-klaus-emmerich-starb-an-corona/401208058 kurier.at: ORF-journalist Klaus Emmerich starb an Corona], 5. mars 2021, lest 14. mars 2021.</ref>

 Verker 
 Ist Nord-Süd-Entspannung möglich?, 1973, Edition Interform, Zürich
 Das amerikanische Jahrhundert, 1989, gemeinsam mit D. Kronzucker, ECON-Verlag, Düsseldorf
 Anders als die anderen, Österreichs Rolle in Europa, 1992, ECON-Verlag
 EU – Pro und Contra, 1993, gemeinsam mit E. Swietly, Ueberreuter-Verlag, Wien
 Der entwurzelte Kontinent, Europa und die neue Weltordnung, 1994, Mitautor, ECON
 Ein Hauch von Habsburg, Fünf Staaten zwischen Ost und West, 1994, ECON
 Europa neu, das Konzept des Präsidenten der EU-Kommission Jacques Santer, 1995, Ueberreuter-Verlag, Wien
 Konkurs einer Kaste, 1997, Ueberreuter-Verlag, Wien
 Abenteuer Zukunft, Was kommt nach der Jahrtausendwende?, 1999 Ueberreuter
 Ach, diese Deutschen, 2000, Böhlau Verlag. ISBN 978-3-205-99243-1
 Neues Geld – alter Wert, Eine Währung, ein Markt, ein Europa, 2001 Böhlau. ISBN 978-3-205-99416-9
 Atlantische Scheidung, Driften Amerika und Europa auseinander?, 2003, Molden
 Zum Beispiel Österreich. Kulturmacht, Wirtschaftskraft, Identität, 2006, Böhlau. ISBN 978-3-205-77553-9
 Der Berichterstatter. Ein Journalistenleben in Wien, Bonn, Washington und Brüssel'', 2008, Böhlau. ISBN 978-3-205-77741-0

Referanser

Eksterne lenker
 
 
 Presseaussendung anläßlich einer Ordensverleihung

Østerrikske journalister
Redaktører
Østerrikske forfattere
Personer fra Frankfurt am Main
Dødsfall relatert til covid-19 i Østerrike
Forfattere ofre for covidpandemien